ຜູ້ນຳທະຫານສະຫະລັດ ຢ້ຽມຢາມຕາເວັນອອກກາງ
ປະທານເສນາທິການຮ່ວມ ຂອງກອງທັບ ສະຫະລັດ ຢ້ຽມຢາມຈໍແດັນ ແລະອິສຣາແອລ
ນາຍທະຫານຊັ້ນສູງສຸດຂອງສະຫະລັດ ຈະເດີນທາງໄປຢ້ຽມຢາມອິສຣາແອລແລະຈໍແດັນ ໃນວັນອາທິດມື້ອື່ນນີ້ ເພື່ອໃຫ້ການຄໍ້າປະກັນແກ່ປະເທດທັງສອງ ກ່ຽວກັບການໃຫ້ຄວາມ ສະໜັບສະໜຸນຂອງສະຫະລັດລຸນຫຼັງການລາອອກຂອງປະທານາທິບໍດີອີຈິບທ່ານ Hosni Mubarak ທຳນຽບ 5 ແຈກ່າວວ່າ ພົນເຮືອເອກ Mike Mullen ປະທານເສນາທິການຮ່ວມຂອງ ກອງທັບສະຫະລັດ ຈະພົບປະກັບກະສັດ Abdullah ແລະເຈົ້າໜ້າທີ່ຄົນອື່ນໆອີກຂອງ ຈໍແດັນ ທີ່ນະຄອນຫຼວງອຳມານ ໃນວັນອາທິດມື້ອື່ນນີ້ ຫຼັງຈາກນັ້ນໃນມື້ອື່ນນີ້ ທ່ານກໍຈະອອກເດີນທາງໄປຍັງນະຄອນ Tel Aviv ປະເທດອິສ ຣາແອລເພື່ອພົບປະກັບນາຍົກລັດຖະມົນຕີ Benjamin Netan-yahu ແລະປະທານາ ທິບໍດີ Shimon Peres ຕະຫຼອດທັງພວກຜູ້ນຳທາງທະຫານຂອງອິສຣາແອລນຳດ້ວຍ ອີຈິບ ເປັນປະເທດພັນທະມິດອາຣັບທີ່ເຂັ້ມແຂງທີ່ສຸດ ຂອງອິສຣາແອລແລະພວກຜູ້ນຳ ຂອງອິສຣາແອລມີຄວາມວິຕົກກັງວົນຢ້ານວ່າ ການປ່ຽນແປງໃນຄະນະນຳພາ ຂອງປະ ເທດດັ່ງກ່າວອາດຈະສ້າງຄວາມເສຍຫາຍໃຫ້ແກ່ຄວາມສຳພັນທີ່ວ່ານັ້ນ ເມື່ອບໍ່ດົນຜ່ານມານີ້ ຈໍແດັນກໍໄດ້ປະສົບພົບເຫັນຄວາມວຸ້ນວາຍ ທີ່ຄ້າຍຄືກັນກັບການປະ ທ້ວງທີ່ໄດ້ຂັບໄລ່ທັງປະທານາທິບໍດີ Mubarak ແລະປະທານາທິບໍດີ Zine al-Abidine Ben Ali ແຫ່ງຕູນີເຊຍ ອອກຈາກອຳນາດ ເມື່ອໄວໆມານີ້ ໃນມື້ວັນພຸດແລ້ວ ກະສັດ Abdullah ຊົງໃຫ້ລັດຖະບານຊຸດໃໝ່ສາບານໂຕເຂົ້າຮັບໜ້າທີ່ໂດຍໃຫ້ຄຳໝັ້ນສັນຍາວ່າ ຈະໃຫ້ອິດສະຫຼະພາບແກ່ປະຊາຊົນຫຼາຍຂຶ້ນແລະສືບຕໍ່ການປະຕິຮູບທາງດ້ານການເມືອງ